da en da nl ca da da da es da da da da da da da da da da da da da da da da da sv da da da da da da da da da da da da da da da da en da en en da da da da da da da da da da de da da da da da da da da da da da da da nl da en da da es nl da
Cirkulært fokus i Svanemærkets nye krav til møbler | Miljømærkning Danmark
21.1.2021 07:00:00 CET | Miljømærkning Danmark
Svanemærkets krav til møbler er netop blevet strammet. De nye krav skal især være med til at fremme den cirkulære økonomi og dermed mindske møblers klimaaftryk.
Svanemærkets nye kriterier for møbler har et cirkulært fokus, hvor en lang række krav hjælper med at fremme længere levetid og cirkulær økonomi.
I Svanemærkets nye krav til møbler er der især øget fokus på tidens tre store dagsordener: cirkulær økonomi – og dermed også klima – samt FN’s verdensmål. Og de nye krav kommer til at bidrage væsentligt til at håndtere de udfordringer, som verden står overfor:
”Svanemærkede produkter skal være blandt de miljømæssigt bedste på markedet. Derfor bliver kravene til de enkelte produktgrupper løbende evalueret og strammet. Det sikrer, at kravene bliver stillet ud fra den nyeste viden og udviklingen i markedet – og på den måde er Svanemærket med til at sikre en bæredygtig udvikling. Ved revisionen af kravene til møbler har der især været fokus på at skærpe krav, som kan være med til at fremme cirkulær økonomi og bidrage til verdensmålene,” fortæller Martin Fabiansen, direktør i Miljømærkning Danmark og uddyber:
Fx fremmer de nye krav brug af ​​bæredygtige fornybare, genanvendte og genbrugte materialer, hvilket fører til en mere effektiv og bæredygtig ressourceudnyttelse. Der er skrappe krav til de kemikalier, der bruges i produktionen, tilsættes til materialerne eller i overfladebehandling. Disse krav øger muligheden for at genbruge og genanvende materialerne, når møblerne er udtjente og fremmer dermed cirkulær økonomi.
I den cirkulære økonomi er der fokus på, at materialer og produkter forbliver i det økonomiske kredsløb med den højest mulige værdi i længst mulig tid.
En gennemgang af de nye krav viser, at svanemærkede møbler bidrager til en række af FN’s verdensmål. Først og fremmest mål 12 om at sikre bæredygtige forbrugs- og produktionsformer. For eksempel stiller Svanemærket emissionskrav til f.eks. fyldmaterialer og lim, hvilket bidrager til et godt indeklima – og krav om certificeret bæredygtige og sporbare træråvarer, hvilket bidrager til bæredygtig forvaltning og effektiv udnyttelse af naturressourcerne.
Stigende interesse for svanemærkede møbler
Svanemærket er Nordens officielle miljømærke, og næsten 70 virksomheder i Norden har certificerede møbler med Svanemærket. Det er 52 % flere virksomheder end i 2016. Særligt det seneste år er antallet vokset; alene fra 2019 til 2020 steg antallet med 18 %.
Den stigende interesse for Svanemærket afspejler sig i bredden af udvalget af svanemærkede møbler. Her finder man nu både møbler til boligen som fx senge, sofaer og borde, designermøbler, børnemøbler, kontormøbler, møbler til institutioner og boliginventar såsom køkken- og baderumsmøbler.
Virksomheder, der ønsker at høre mere om Svanemærkets nye kriterier, og hvordan man får certificeret møbler, har mulighed for at deltage i et webinar den 4. februar 2021. Læs mere her.
Svanemærket er Nordens officielle miljømærke. Målet med Svanemærket er at mindske den samlede miljøbelastning fra produktion og forbrug. Derfor er hele produktets livscyklus fra råvarer til produktion, brug, bortskaffelse og recirkulering med i vurderingen, når kravene til svanemærkede produkter bliver fastsat. Svanemærket er med til at fremme cirkulær økonomi, reducere klimabelastningen og er et stærkt redskab til at realisere FN’s 12. verdensmål om at sikre bæredygtige forbrugs- og produktionsformer.
Kravene til svanemærkede produkter bliver løbende evalueret og strammet. Det sikrer, at Svanemærkets krav bliver stillet ud fra den nyeste viden og udviklingen i markedet. Det betyder også, at en certificering er tidsbegrænset, og at alle producenter med certificerede produkter skal dokumentere, at deres produkter lever op til de nye krav. Ellers mister de retten til at bruge Svanemærket.
93 procent af danskerne kender Svanemærket, og 66 procent af danskerne ser efter Svanemærket, når de vælger varer.
FAKTA OM DE NYE KRAV
Kort om svanemærkede møbler og inventar, der lever op til de nye kriterier:
Har et cirkulær design, der fremmer muligheden for reparation, recirkulering og brug af genanvendte og/eller fornybare materialer.
Grænser for energiforbrug ved produktionen af træbaserede plader og laminat samt stand-by energiforbruget for fx hæve-sænke-skriveborde reducerer klimabelastningen.
Træråvarer er lovligt fældet og omfattet af en sporbarhedscertificering.
Minimum 70 % af træråvarerne kommer fra certificeret bæredygtigt skovbrug.
Lever op til skrappe krav til kemikalier som bruges i produktionen, tilsættes til materialerne eller bruges ved overfladebehandling. Fx må der ikke tilsættes halogenerede flammehæmmere, organiske fluorstoffer eller antibakterielle stoffer.
Opfylder strenge krav til afdampning af skadelige stoffer – det gavner indeklimaet.
Har dokumenteret god kvalitet, styrke og sikkerhed gennem internationale tests, hvilket fremmer lang levetid.
Har en garanti på mindst 5 eller 10 år (alt efter produkttype), som inkluderer tilgængelighed af vigtige reservedele.
Hent Svanemærkets nye kriterier til møbler og inventar
certificeringcirkulær økonomimiljømiljømærkeMiljømærkning Danmarkmindre klimaaftrykmøblernye kriterierSvanemærketverdensmål
Pressekontakt, Lisa Olufson Klæsøe, tlf. 39 96 61 06
Svanemærkets nye kriterier for møbler har et cirkulært fokus, hvor en lang række krav hjælper med at fremme længere levetid og cirkulær økonomi.
Svanemærket er Nordens officielle miljømærke og gør det enkelt for forbrugere og professionelle indkøbere at vælge blandt de miljømæssigt bedste produkter og serviceydelser.
Læs mere om svanemærkede møbler
Webinar om Svanemærkets nye kriterier for møbler og inventar
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022